stanford-oval/wikipedia huggingface dataset:
สรธร เกิดผล
แหล่งข้อมูลอื่น

Profile at Thaipremierleague.co.th เก็บถาวร 2011-07-27 ที่ เวย์แบ็กแมชชีน
| ด ค กสโมสรฟุตบอลสมุทรปราการ ซิตี้ – ผู้จัดการทีม |
| --- | --- |
 สุรพงษ์ (2561–62)  มูรายามะ (2562)  อิชิอิ (2562–64)  โยชิดะ (2564–65)  จักรพันธ์ (2565–66)  สรธร (2566)  ธนา (2566)  วันทวุฒิ (2566)  วานเดอร์เลย์ (2566–67)  วันทวุฒิ (2567–)
มหานคร

บทความนี้เกี่ยวกับนิยามทางการเมืองของคำว่า "มหานคร" สำหรับความหมายอื่น ดูที่ มหานคร (แก้ความกำกวม)
ระวังสับสนกับ หมานคร หรือ เขตมหานคร
ทิวทัศน์ของโตเกียว มหานครที่มีประชากรมากที่สุดในโลก มีภูเขาไฟฟูจิในฉากหลังของภาพ
นครนิวยอร์กได้รับสมญานามว่า เมโทรโพลิส เพื่อบรรยายถึงนิวยอร์กในเวลากลางวันในวัฒนธรรมสมัยนิยม ซึ่งตรงกันข้ามกับคำว่า ก็อทเทิม (Gotham) ซึ่งบางครั้งก็ใช้เพื่อบรรยายถึงนิวยอร์กในเวลากลางคืน
มหานคร หรือ เมโทรโพลิส (อังกฤษ: metropolis, /mɪˈtrɒpəlɪs/) เป็นนครขนาดใหญ่หรือเขตเมืองขยาย ที่เป็นศูนย์กลางสำคัญทางเศรษฐกิจ การเมือง และวัฒนธรรมของประเทศหรือภูมิภาค และเป็นศูนย์กลางที่สำคัญด้านการเชื่อมต่อ การค้า และการสื่อสารในระดับภูมิภาคหรือระหว่างประเทศ คำว่า เมโทโพลิส เป็นภาษากรีกโบราณ (μητρόπολις) มีความหมายคือ "เมืองแม่" ของอาณานิคม (ในความหมายสมัยโบราณ) ซึ่งเป็นเมืองที่ส่งคนไปตั้งถิ่นฐานในอาณานิคม ในเวลาต่อมาเมืองแม่นี้นับว่าเป็นเมืองใหญ่ที่สำคัญของประเทศ หรือเป็นศูนย์กลางของกิจกรรมหนึ่ง ๆ ที่เฉพาะเจาะจงในเมืองนั้น
เมืองใหญ่ที่เป็นส่วนหนึ่งของกลุ่มการรวมกันของเขตเมือง (urban agglomeration) ที่ใหญ่กว่า แต่ไม่ได้เป็นแกนกลางของกลุ่มนั้น โดยทั่วไปจะไม่นับว่าเป็นมหานคร แต่เป็นส่วนหนึ่งของมหานคร
สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis หรือย่อสั้น ๆ ว่า regio) โดยนักวิจัยการวางผังเมืองและภูมิภาคในเยอรมนีในปี 2006
ประวัติศาสตร์

ในโลกสมัยโบราณ มหานคร คือ นครหรือรัฐต้นกำเนิดของอาณานิคม
นิรุกติศาสตร์และการใช้คำในสมัยใหม่

เมโทรโพลิส (μητρόπολις) เป็นคำภาษากรีก มาจาก μήτηρ, mḗtēr หมายถึง "แม่" และ πόλις, pólis หมายถึง "นคร" หรือ "เมือง" ซึ่งเป็นคำที่อาณานิคมของกรีกในสมัยโบราณใช้เรียกเมืองต้นกำเนิดของตน ซึ่งยังคงรักษาความสัมพันธ์ทางศาสนา การเมือง และวัฒนธรรม
เอเชีย > อัฟกานิสถาน

เมืองหลวงของอัฟกานิสถาน คาบูล ได้เติบโตขึ้นจนกลายเป็นมหานครเพียงแห่งเดียวของประเทศ และเป็นเมืองเดียวที่มีประชากรมากกว่าหนึ่งล้านคน
เอเชีย > บังกลาเทศ

ในสาธารณรัฐประชาชนบังกลาเทศมีเขตมหานคร 11 แห่ง ได้แก่ ธากาเหนือ ธากาใต้ กาซีปุระ จิตตะกอง ราชชาฮี ขุลนา สิเลฏ บอรีชัล และรังปุระ ที่ดินมีราคาสูงและผู้อยู่อาศัยถือว่ามีวิถีชีวิตในเมืองที่ดี มีกรมตำรวจพิเศษซึ่งได้รับจัดสรรให้ดูแลในพื้นที่มหานคร และมีคณะเทศมนตรี โดยนายกเทศมนตรีได้รับเลือกให้ดำรงตำแหน่งเป็นเวลาห้าปี นครเหล่านี้ส่วนใหญ่มีความหนาแน่นของประชากรตั้งแต่ 35,000 คนต่อตารางไมล์ขึ้นไป ธากาเป็นเมืองที่ร่ำรวยที่สุดในบรรดาเมืองทั้งหมด และถือเป็นเมกะซิตีเนื่องจากมีประชากรมากกว่า 10 ล้านคน
เอเชีย > จีน

ประเทศจีนเป็นที่รู้กันดีในเรื่องของการมีมหานครจำนวนมาก โดยมีระดับชั้นที่จำแนกออกเป็นมหานครระดับต่าง ๆ ในจีนแผ่นดินใหญ่ มหานครที่ใหญ่ที่สุดในประเทศ ได้แก่ ปักกิ่ง เซี่ยงไฮ้ กว่างโจว เชินเจิ้น และฮ่องกง โดยที่สี่แห่งแรกคือ "นครชั้นหนึ่ง" (一线城市) ส่วนนครชั้นสองมีจำนวนมากและประกอบไปด้วยนครศูนย์กลางของภูมิภาค เช่น หนานจิง ฉงชิ่ง เฉิงตู เฉิ่นหยาง เทียนจิน หางโจว อู่ฮั่น ฉางชา ซีอาน จี่หนาน ชิงเต่า ฯลฯ มหานครของจีนหลายแห่งประกอบกันเป็นกลุ่มนคร หรืออภิมหานคร เช่น อภิมหานครสามเหลี่ยมปากแม่น้ำแยงซี และอภิมหานครสามเหลี่ยมปากแม่น้ำเพิร์ล (หรือเรียกว่าพื้นที่รอบอ่าวกวางตุ้ง-ฮ่องกง-มาเก๊า)
เอเชีย > อินเดีย

คณะกรรมการสำมะโนประชากรแห่งอินเดียได้ให้ความหมายเมกะซิตีว่าเป็น "นครที่มีจำนวนประชากรมากกว่า 10 ล้านคนขึ้นไป" และกล่าวว่าจากสำมะโนประชากรอินเดียปี 2011 มีมหานคร 3 แห่ง ได้แก่ "เกรเทอร์มุมไบ UA (18.4 ล้านคน), เดลี UA (16.3 ล้านคน) และโกลกาตา UA (14.1 ล้านคน)"
เอเชีย > อินโดนีเซีย

มหานครในอินโดนีเซีย คือ เขตมหานครจาการ์ตา หรือเรียกว่าจาโบเดตาเบ็ก (Jabodetabek; ประกอบด้วย จาการ์ตา โบโกร์ เดปก ตันเกอรัง เบกาซี) ซึ่งเป็นเขตมหานครใหญ่ที่สุดในเอเชียตะวันออกเฉียงใต้ และอันดับ 5 ของโลก (2007) นครอื่น ๆ ได้แก่ ซูราบายา บันดุง เซอมารัง และเมดัน
เอเชีย > อิหร่าน

มหานครในอิหร่าน ได่แก่ เตหะราน และแมชแฮด และนครอื่น ๆ เช่น ชีรอซ คาราจ เอสแฟฮอน แทบรีซ อะห์วาซ และเคอร์มันชาห์
เอเชีย > ญี่ปุ่น

ซัปโปโระ ภูมิภาคฮกไกโด
เซ็นได ภูมิภาคโทโฮกุ
โตเกียว ภูมิภาคคันโต
นาโงยะ ภูมิภาคชูบุ
โอซากะ ภูมิภาคคันไซ
ฮิโรชิมะ ภูมิภาคชูโงกุ
ฟูกูโอกะ ภูมิภาคคีวชู
ศัพท์ทางกฎหมายของญี่ปุ่น โตะ (都) ถูกบัญญัติให้แปลเป็นคำว่า "มหานคร" โตะมีโครงสร้างเหมือนกับจังหวัด ไม่ได้มีโครงสร้างแบบนครทั่วไป ซึ่งมีแห่งเดียวในญี่ปุ่นคือ โตเกียว และนอกจากนี้ ญี่ปุ่นยังมีนครอื่น ๆ อีก 12 แห่ง ที่มีประชากรมากกว่าหนึ่งล้านคนในปี 2020
แหล่งข้อมูลอื่น

U.S. Census Bureau: About Metropolitan and Micropolitan Statistics
Megalopolis, my Arcadia เก็บถาวร 2012-12-10 ที่ archive.today, a podcast with a worldwide analysis of megacities (focus Latin America)
โคลอสเซียมยามค่ำคืน ในกรุงโรม ประเทศอิตาลี
ธากา นครที่ใหญ่ที่สุดในบังกลาเทศ
เซี่ยงไฮ้ นครที่ใหญ่ที่สุดในจีน
มุมไบ รัฐมหาราษฏระ นครที่ใหญ่ที่สุดในอินเดีย
บังคาลอร์ รัฐกรณาฏกะ มหานครที่มีประชากรมากเป็นอันดับห้าของอินเดีย
จาการ์ตา นครที่ใหญ่ที่สุดและคึกคักที่สุดในอินโดนีเซีย
เตหะราน นครที่ใหญ่ที่สุดในอิหร่าน
สุกวิณ แก้วพิกุล

| สุกวิณ  แก้วพิกุล |
| --- | --- |
เกิด: 5 กันยายน พ.ศ. 2535 (32 ปี) สุกวิณ  แก้วพิกุล
อาชีพ: นักแสดง, นักร้อง, นายแบบ, นักแข่งรถ
สุกวิณ แก้วพิกุล ชื่อเล่น อาร์ม เกิดวันที่ 5  กันยายน พ.ศ. 2535 เป็นนักแสดงชาวไทย
อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์ จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก
สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ นายร้อยสอยดาว และเรื่องต่อมา ฝายน้ำใจ และ กล่อมรัก ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย
ผลงาน

ละคร
| ปี | เรื่อง | บทบาท |
| --- | --- | --- |
| 2558 | หมอผีไซเบอร์ 2558  (ทางช่อง 3) | สาคร |
| 2558 | ซีรีส์ Thai_Cutegirl series B "Cinderella After Midnight" (ทางช่องBright TV) | ไม้ |
| 2559 | ละครเทิดพระเกียรติ "ฝายน้ำใจ"  (ทางช่อง 5) | ไผท |
| 2561 | นายร้อยสอยดาว (ทางช่อง 5) | สุรเดช |
| 2562 | กล่อมรัก 2562 (ทางช่อง 5) | หมึกสมอ |
| 2562 | ซีรีส์วิญญาณพิศวง ตอน ผีถ้วยแก้ว (ช่อง 8) | โจ้ |
| 2562 | สางนางพราย 2562 (ช่อง 8) | บอม (รับเชิญ) |
| 2563 | เล่ห์เกมรัก (PPTV HD36 และแพลตฟอร์มออนไลน์ WETV) | จักร |
| 2564 | สูตรเล่ห์เสน่หา (ช่อง 8) | โชค |
| 2565 | บ่วงใบบุญ (ช่อง 8) | เด่นชัย |
| 2567 | วิญญาณแพศยา (ช่อง 8) | เจ้าแก้ว |

ภาพยนตร์
| ปี | เรื่อง | บทบาท | หมายเหตุ |
| --- | --- | --- | --- |
| 25 | หร่อยจังจ้าว |  |  |

เพลง
| ปี | เพลง | หมายเหตุ |
| --- | --- | --- |
| 2562 | กล่อมรัก | Ost.กล่อมรัก |
กีฬา
| ปี | รายการ | หมายเหตุ |
| --- | --- | --- |
| 2560 | Super Endurance 600 Mins ณ สนามช้างอินเตอร์เนชั่นแนลเซอร์กิต จ.บุรีรัมย์ |  |
| 2562 | Pete DA Racing Party 2019 Nazz Cosmis RaceParty 2019 Event  |  |
| 2562 | NAZZ_COSMIS_RaceParty 2019 DA RaceParty 2019 2562 | ลำดับที่ 4 |
พรีเซนเตอร์
ผลิตภัณฑ์อาหารเสริมซีโอเน่
ผลิตภัณฑ์อาหารเสริมโอริช
Honda big wing
ผลิตภัณฑ์อาหารเสริม Xanta แซนต้า
ผลิตภัณฑ์นม - โยเกิร์ตไทยเดนมาร์ค
รางวัล

ต้นแบบคนดี (คนทำดีต้นแบบสังคมแห่งปี ประจำปี 2562) "คนไทยตัวอย่าง"  ครั้งที่ 6 รางวัล หงส์ทอง สาขา ศิลปิน ดารา นักแสดง ตัวอย่างดีเด่น
พิเชษฐ สถิรชวาล

| พิเชษฐ สถิรชวาลม> ป.ช., ม.ว.ม. |
| --- | --- |


ที่ปรึกษานายกรัฐมนตรีทำหน้าที่ผู้แทนการค้าไทย
ดำรงตำแหน่ง 30 สิงหาคม พ.ศ. 2554 – 22 พฤษภาคม พ.ศ. 2557
นายกรัฐมนตรี: ยิ่งลักษณ์ ชินวัตร
รัฐมนตรีช่วยว่าการกระทรวงอุตสาหกรรม
ดำรงตำแหน่ง 17 กุมภาพันธ์ พ.ศ. 2544 – 3 ตุลาคม พ.ศ. 2545
นายกรัฐมนตรี: ทักษิณ ชินวัตร
ก่อนหน้า: วุฒิชัย สงวนวงศ์ชัย
รัฐมนตรีช่วยว่าการกระทรวงคมนาคม
ดำรงตำแหน่ง 3 ตุลาคม พ.ศ. 2545 – สิงหาคม พ.ศ. 2546
นายกรัฐมนตรี: ทักษิณ ชินวัตร
ก่อนหน้า: ประชา มาลีนนท์ นิกร จำนง
ถัดไป: วิเชษฐ์ เกษมทองศรี นิกร จำนง
เลขาธิการคณะกรรมการกลางอิสลามแห่งประเทศไทย
ดำรงตำแหน่ง พ.ศ. 2549 – 29 กันยายน พ.ศ. 2553
ก่อนหน้า: เด่น โต๊ะมีนา
ถัดไป: สุรินทร์ ปาลาเร่
 
ข้อมูลส่วนบุคคล
เกิด: 8 ธันวาคม พ.ศ. 2485 (82 ปี) อำเภอบ้านแหลม จังหวัดเพชรบุรี ประเทศไทย
ศาสนา: อิสลาม
พรรคการเมือง: กิจสังคม (2519–2538)   ชาติไทย (2538)   ความหวังใหม่ (2539–2544)   ไทยรักไทย (2544–2549)   สันติภาพไทย (2549–2550)   รวมใจไทยชาติพัฒนา (2550–2551)   เพื่อไทย  (2551–2561)   ประชาธรรมไทย (2561–2564) พลังประชารัฐ​ (2564–2566)  เปลี่ยน (2566)  ไทยศรีวิไลย์ (2566–ปัจจุบัน)
คู่สมรส: สุรีย์ สถิรชวาล

พิเชษฐ อับดุรฺรอชีด สถิรชวาล สมาชิกสภาผู้แทนราษฎรแบบบัญชีรายชื่อพรรคพลังประชารัฐ อดีตที่ปรึกษานายกรัฐมนตรีทำหน้าที่ผู้แทนการค้าไทย อดีตแกนนำพรรคเพื่อไทย เป็นอดีตรัฐมนตรีช่วยว่าการกระทรวงคมนาคมและอดีตรัฐมนตรีช่วยว่าการกระทรวงอุตสาหกรรมในรัฐบาล ดร.ทักษิณ ชินวัตร อดีตเลขาธิการคณะกรรมการกลางอิสลามแห่งประเทศไทย และอดีตผู้อำนวยการองค์การขนส่งมวลชนกรุงเทพ (ขสมก.) และอดีตหัวหน้าพรรคประชาธรรมไทย
พิเชษฐ มีบทบาททางการเมืองในปี 2565 โดยถูกกล่าวถึงในฐานะหัวหน้ากลุ่ม 16
ประวัติ

พิเชษฐ สถิรชวาล เกิดเมื่อวันที่ 8 ธันวาคม พ.ศ. 2485 ที่อำเภอบ้านแหลม จังหวัดเพชรบุรี  ศึกษาในระดับมัธยมศึกษาที่โรงเรียนประจำจังหวัดเพชรบุรีและในระดับหลักสูตรอาชีวศึกษาโรงเรียนพณิชยการตั้งตรงจิต จากนั้นจึงศึกษาต่อในระดับปริญญาตรีที่แคลิฟอร์เนีย คอลเลจ ออฟ คอมเมอร์ซ สหรัฐอเมริกา  และในระดับปริญญาโทบริหารธุรกิจที่มหาวิทยาลัยปาล์มบีช ฟลอริดา สหรัฐอเมริกา
สมรสกับนางสุรีย์ สถิรชวาล (สกุลเดิม นภากร น้องสาวนายทวี นภากร อิหม่ามศูนย์กลางอิสลามแห่งประเทศไทย) ขณะกำลังศึกษาที่สหรัฐอเมริกาด้วยกัน แต่เดิมนายพิเชษฐนับถือศาสนาพุทธ ภายหลังจึงเปลี่ยนมานับถือศาสนาอิสลามตามภรรยา
การทำงาน

เริ่มทำงานปี 2508 ที่ธนาคารไทยทนุ จำกัด ก่อนจะลาออกเมื่อปี 2511 เพื่อไปศึกษาต่อที่สหรัฐอเมริกา หลังจากสำเร็จการศึกษาแล้วก็เข้าทำงานในภาครัฐกระทั่งดำรงตำแหน่งผู้อำนวยการองค์การขนส่งมวลชนกรุงเทพ (ขสมก.) เมื่อวันที่ 1 กันยายน 2527 ซึ่งขณะดำรงตำแหน่งได้ริเริ่มนำคอมพิวเตอร์มาใช้ใน ขสมก.และกลยุทธ์ขึ้นค่าโดยสารด้วยการปรับเปลี่ยนสีตัวรถของรถเมล์ ขสมก.จากสีครีม-น้ำเงินเป็นสีครีม-แดง เพื่อใช้เป็นข้ออ้างในปรับขึ้นค่าโดยสาร หลังจากนั้นได้รับแต่งตั้งเป็นผู้ตรวจราชการกระทรวงคมนาคม ตั้งแต่ปี 2531-2538
การเมือง

ใน พ.ศ. 2518 ได้สมัครเข้าเป็นสมาชิกพรรคกิจสังคมและใน พ.ศ. 2519 ได้ลงสมัครรับเลือกตั้งสมาชิกสภาผู้แทนราษฎรจังหวัดสระบุรีในนามพรรคกิจสังคมแต่ก็ไม่ได้รับเลือก ต่อมาในปี พ.ศ. 2538 ได้ลงสมัครรับเลือกตั้งสมาชิกสภาผู้แทนราษฎรจังหวัดเพชรบุรีในนามพรรคชาติไทยแต่ก็ไม่ได้รับเลือกอีก จนกระทั่งในการเลือกตั้งวันที่ 17 พฤศจิกายน 2539  ก็ได้รับเลือกตั้งเป็นสมาชิกสภาผู้แทนราษฎรจังหวัดเพชรบุรี พรรคความหวังใหม่
พิเชษฐ สถิรชวาล เป็นสมาชิกสภาผู้แทนราษฎรแบบบัญชีรายชื่อ พรรคความหวังใหม่ และได้รับโปรดเกล้าฯแต่งตั้งเป็นรัฐมนตรีช่วยว่าการกระทรวงอุตสาหกรรมในรัฐบาลพันตำรวจโททักษิณ ชินวัตรในโควตาพรรคความหวังใหม่ในวันที่ 17 กุมภาพันธ์ 2544  และต่อมาหลังจากมีการยุบพรรคความหวังใหม่รวมกับพรรคไทยรักไทยและการปฏิรูปกระทรวง ทบวง กรมในปี 2545  ก็ได้รับโปรดเกล้าฯแต่งตั้งเป็นรัฐมนตรีช่วยว่าการการกระทรวงคมนาคมในวันที่ 3 ตุลาคม 2545
ในเดือนสิงหาคม 2546 ศาลรัฐธรรมนูญได้วินิจฉัยให้พิเชษฐพ้นจากความเป็นรัฐมนตรีเนื่องจากจงใจยื่นบัญชีทรัพย์สินอันเป็นเท็จ รวมถึงห้ามไม่ให้ดำรงตำแหน่งทางการเมืองเป็นเวลา 5 ปี  โดยช่วงเวลาห้ามดำรงตำแหน่งทางการเมือง ได้เปลี่ยนการนับถือศาสนาพุทธเป็นศาสนาอิสลาม จากนั้นจึงผันตัวเองไปทำงานด้านกิจการศาสนาอิสลามในตำแหน่งเลขาธิการคณะกรรมการกลางอิสลามแห่งประเทศไทย
หลังจากพ้นช่วงเวลาการห้ามดำรงตำแหน่งทางการเมืองก็ได้จัดตั้งพรรคการเมืองขึ้นโดยมีชื่อว่าพรรคสันติภาพไทยซึ่งเป็นพรรคการเมืองแนวมุสลิม โดยพิเชษฐดำรงตำแหน่งประธานที่ปรึกษาพรรค  อย่างไรก็ตามนายสมัคร สุนทรเวชหัวหน้าพรรคพลังประชาชน ในขณะนั้นได้เชิญพรรคสันติภาพไทยเข้าร่วมกับพรรคพลังประชาชน  ต่อมาสมาชิกพรรคสันติภาพไทยได้ตั้งกลุ่มการเมืองชื่อกลุ่มสันติภาพไทยซึ่งพิเชษฐเป็นประธานที่ปรึกษากลุ่มแล้วเข้าสังกัดพรรครวมใจไทยชาติพัฒนาโดยที่ไม่ได้เข้าสังกัดพรรคพลังประชาชน อย่างไรก็ตามในการเลือกตั้งวันที่ 23 ธันวาคม 2550 กลุ่มสันติภาพไทยไม่ได้รับเลือกเป็นสมาชิกสภาผู้แทนราษฎร
เมื่อศาลรัฐธรรมนูญตัดสินให้ยุบพรรคพลังประชาชนทำให้สมาชิกสภาผู้แทนราษฎรพรรคพลังประชาชนเดิมเข้าสังกัดพรรคเพื่อไทย  ซึ่งต่อมาพิเชษฐก็เข้าสังกัดพรรคเพื่อไทยโดยได้รับแต่งตั้งให้เป็นประธานภาคใต้พรรคเพื่อไทย  ต่อมาเมื่อพลเอกชวลิต ยงใจยุทธเข้าสมัครเป็นสมาชิกพรรคเพื่อไทยและได้รับแต่งตั้งเป็นประธานพรรคและประธานภาคใต้ของพรรคเพื่อไทยพลเอกชวลิตก็ได้แต่งตั้งพิเชษฐเป็นประธานโซนอันดามันพรรคเพื่อไทย
ในปี พ.ศ. 2554 พิเชษฐได้รับการแต่งตั้งให้เป็นที่ปรึกษานายกรัฐมนตรีทำหน้าที่ผู้แทนการค้าไทยในรัฐบาลนางสาวยิ่งลักษณ์ ชินวัตร
ต่อมาพิเชษฐได้มายื่นจดทะเบียนจัดตั้งพรรคการเมืองใหม่ชื่อ พรรคประชาธรรมไทย เมื่อวันศุกร์ที่ 9 มีนาคม พ.ศ. 2561 ต่อ คณะกรรมการการเลือกตั้ง มีพิเชษฐเป็นหัวหน้าพรรค โดนชูนโยบายแก้ไขปัญหา 3 จังหวัดชายแดนใต้  ในปี พ.ศ. 2564 เขาและกรรมการบริหารพรรค ได้ร่วมประชุมและมีมติยุบพรรคประชาธรรมไทย และย้ายเข้าสังกัดพรรคพลังประชารัฐ ในเวลาต่อมา
ในปี 2565 เขามีบทบาทสำคัญในฐานะหัวหน้ากลุ่ม 16 ซึ่งเป็นกลุ่มการเมืองของสมาชิกสภาผู้แทนราษฎรที่สังกัดพรรคการเมืองขนาดเล็กในสภาผู้แทนราษฎรไทย ชุดที่ 25 และในปี 2566 เขาได้ย้ายไปร่วมงานกับพรรคเปลี่ยน ก่อนจะย้ายไปพรรคไทยศรีวิไลย์ ในเวลาต่อมา
การศาสนา

ขณะดำรงตำแหน่งรัฐมนตรีช่วยว่าการกระทรวงคมนาคม  พิเชษฐได้กำกับดูแลบริษัทการบินไทย จำกัด (มหาชน) ซึ่งจุฬาราชมนตรีก็ได้แต่งตั้งพิเชษฐเป็นที่ปรึกษาเพื่ออำนวยความสะดวกในการช่วยเหลือผู้ที่เดินทางไปประกอบพิธีฮัจญ์ ณ ประเทศซาอุดิอาระเบีย  ทำให้พิเชษฐเริ่มมีความสัมพันธ์กับผู้นำศาสนาอิสลามในประเทศไทย
เมื่อถูกห้ามไม่ให้ดำรงตำแหน่งทางการเมืองพิเชษฐก็ได้ผันตัวเองมาทำงานศาสนาอิสลามด้วยการสมัครเป็นกรรมการอิสลามประจำจังหวัดเพชรบุรีและได้รับเลือกเป็นกรรมการอิสลามประจำจังหวัดเพชรบุรี  จากนั้นกรรมการอิสลามประจำจังหวัดเพชรบุรีก็เลือกให้พิเชษฐเป็นผู้แทนในคณะกรรมการกลางอิสลามแห่งประเทศไทย  เมื่อได้รับโปรดเกล้าฯ เป็นกรรมการกลางอิสลามแห่งประเทศไทย  แล้วคณะกรรมการก็มีมติให้ดำรงตำแหน่งเลขาธิการคณะกรรมการกลางอิสลามแห่งประเทศไทย
หลังจากได้รับเลือกเป็นเลขาธิการคณะกรรมการกลางอิสลามแห่งประเทศไทย  นายสวาสดิ์ สุมาลยศักดิ์จุฬาราชมนตรี (ในขณะนั้น) ก็ได้เสนอชื่อให้พิเชษฐเป็นประธานจัดงานเมาลิดกลางแห่งประเทศไทย ฮิจเราะห์ศักราช 1427  ได้รับแต่งตั้งเป็นประธานสถาบันมาตรฐานฮาลาลแห่งประเทศไทย  รวมถึงได้รับแต่งตั้งเป็นหัวหน้าคณะผู้แทนฮัจญ์ทางการไทย (อะมีรุลฮัจญ์)อีกด้วย
อย่างไรก็ดีหลังจากที่นายอาศิส พิทักษ์คุมพลเข้ารับตำแหน่งจุฬาราชมนตรีซึ่งเป็นประธานกรรมการกลางอิสลามแห่งประเทศไทยโดยตำแหน่งไม่นาน  คณะกรรมการกลางอิสลามแห่งประเทศไทยก็ได้มีการยกเลิกโครงสร้างของคณะกรรมการสมัยจุฬาราชมนตรีคนก่อน  ทำให้พิเชษฐต้องพ้นจากตำแหน่งเลขาธิการคณะกรรมการกลางอิสลามแห่งประเทศไทยไปด้วย ต่อมาพิเชษฐก็ได้ลาออกจากกรรมการอิสลามประจำจังหวัดเพชรบุรีทำให้พ้นจากตำแหน่งกรรมการกลางอิสลามแห่งประเทศไทยด้วยเช่นกัน
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ซูเปอร์ซับ

Supersub is...
"Super-sub" in sports means the best substitute who can make an impact. Supersub has been labeled as Indie rock,Indie pop, alternative. The band has released 3 full-length studio albums. The second album "Zero" was nominated for Best Album,Best Duo or Group at the 2009 Season Award and nominated for Best Indie Artist at 2009 Seed Awards.
In 2012 the single "Awaken" was peaked at No.1 of  The Fat 100 of 2012 on Fat Radio (The most popular Indie radio chart of Thailand)
| Supersub |
| --- | --- |
แนวเพลง: ป็อป , ร็อก
ช่วงปี: 2547 - ปัจจุบัน
ค่ายเพลง: ตาต้า เร็คคอร์ด สนามหลวงมิวสิก บีลีฟเรคคอร์ด ดั๊กบาร์

สมาชิก: สกล สุวรรณาพิสิทธิ์ (กล) ร้องนำ   สุวาทิน วัฒนวิทูกูร (บ๋อม) กลอง  นริศรินทร์ จันทร์พรายศรี (ฝ้าย) เบส   พิษธินันท์ แก้วสีม่วง (เบียร์) กีต้าร์
อดีตสมาชิก: ศิริพงค์ หาญสมบูรณ์ (โอม) เบส   กัลย์ วงศ์วิทวัส (กัน) กีต้าร์   สิทธิชน จุลโคตร (อั้ม) คีย์บอร์ด
สมาชิก

สกล สุวรรณาพิสิทธิ์ (กล) ร้องนำ
สุวาทิน วัฒนวิทูกูร (บ๋อม) กลอง
นริศรินทร์ จันทร์พรายศรี (ฝ้าย) เบส
สิทธิชน จุลโคตร (อั้ม) คีย์บอร์ด
พิษธินันท์ แก้วสีม่วง (เบียร์) กีต้าร์
อดีตสมาชิก

ศิริพงค์ หาญสมบูรณ์ (โอม) เบส
ชาคริต อารีวงศ์ (ก๊อฟ) เบส
กัลย์ วงศ์วิทวัส (กัน) กีต้าร์
สิทธิชน จุลโคตร (อั้ม) คีย์บอร์ด
ผลงาน > Start (26/06/2549)

ทาง
ลอง
อาการเดิม
รอยยิ้ม
คำถาม
ฤดูเดียว
ค้น
ใจเธอคิดอะไร
หมดไป
บรรเลง ครื้นเครง รื่นรมย์
ผลงาน > Zero (24/08/2551)

Alzheimer
Clock
ขม (Dojo Love Song)
ครั้งสุดท้าย
การโคจรของดวงดาว (Baby Star)
Re-Make Love
ระบำ
เลิศเลอ
แผลเก่า
กาลนิรันดร์
Hidden Track
ผลงาน > Theraphy (10/07/2556)

ตื่น (Awaken)
สองคน
ที่ที่ไม่มีเรา
อุณหภูมิ
คำนั้น
Moment
ความรักสั้น ความเหงายาวนาน
ดารา
สัญญา
Time Machine
Awaken (Sleep Walking Version)
กรุงเทพ
Lost (2011)
ผลงานพิเศษ > Sanamluang Connects Part 2 (พ.ศ. 2550)

ไหน (Cover จาก ลีโอ พุฒ)
ผลงานพิเศษ > Sanamluang Music (พ.ศ. 2561-2562)

...ก่อน (Inspiration จาก ...ก่อน ปฐมพร ปฐมพร)
ฤดูที่ร้อน (Inspiration จาก ฤดูร้อน PARADOX)
ไม่ปรากฏเธอ
Hurry Go Round (Inspiration จาก Hurry Go Round Hide)
อื่นๆ

อัลบั้ม Start (พ.ศ. 2549) ได้ อิทธิพงศ์ กฤดากร ณ อยุธยา เป็น Producer
ชลอ ธรรมศิริ

| ชลอ ธรรมศิริม> ป.ช., ม.ว.ม., ท.จ. |
| --- | --- |


ผู้ว่าราชการกรุงเทพมหานคร คนที่ 6
ดำรงตำแหน่ง 29 เมษายน พ.ศ. 2520 – 14 พฤษภาคม พ.ศ. 2522 (2 ปี 15 วัน)
ก่อนหน้า: ธรรมนูญ เทียนเงิน
ถัดไป: เชาวน์วัศ สุดลาภา
 
ข้อมูลส่วนบุคคล
เกิด: 13 มกราคม พ.ศ. 2470 อำเภอบ้านแหลม จังหวัดเพชรบุรี ประเทศสยาม
เสียชีวิต: 15 มกราคม พ.ศ. 2564 (94 ปี) กรุงเทพมหานคร ประเทศไทย
ศาสนา: พุทธ
คู่สมรส: ประนอม ธรรมศิริ
บุตร: 3 คน

ชลอ ธรรมศิริ (13 มกราคม พ.ศ. 2470 – 15 มกราคม พ.ศ. 2564) ผู้ว่าราชการกรุงเทพมหานครลำดับที่ 6 โดยเป็นผู้ว่าราชการจากการแต่งตั้ง ดำรงตำแหน่งตั้งแต่วันที่ 29 เมษายน พ.ศ. 2520 – 14 พฤษภาคม พ.ศ. 2522 เคยผ่านงานด้านการปกครอง เช่น เมื่อปี พ.ศ. 2507 เป็นผู้อำนวยการโรงเรียนนายอำเภอ อำเภอธัญบุรี จังหวัดปทุมธานี เป็นอธิการบดีวิทยาลัยการปกครอง เป็นรองอธิบดีกรมการปกครอง และอธิบดีกรมประชาสงเคราะห์ กระทรวงมหาดไทย อีกทั้งเคยเป็นปลัดกรุงเทพมหานคร และผู้ว่าราชการจังหวัดเชียงใหม่เมื่อปี พ.ศ. 2518 และได้รับประกาศเกียรติคุณให้เป็น “นักพูดดีเด่น” ประจำปี พ.ศ. 2520
ประวัติ

นายชลอ ธรรมศิริ เกิดวันที่ 13 มกราคม พ.ศ. 2470 ที่อำเภอบ้านแหลม จังหวัดเพชรบุรี สมรสกับคุณประนอม ธรรมศิริ มีบุตร-ธิดา 3 ท่าน เป็นบุตรชาย 1 ท่าน ธิดา 2 ท่าน สำเร็จการศึกษาระดับปริญญาตรีจากมหาวิทยาลัยธรรมศาสตร์ ระดับปริญญาโท สาขารัฐประศาสนศาสตร์  จากมหาวิทยาลัยธรรมศาสตร์ และจบวิทยาลัยป้องกันราชอาณาจักร รุ่น 13
นายชลอ ธรรมศิริ อดีตปลัดและผู้ว่าราชการกรุงเทพมหานคร ได้ถึงแก่อนิจกรรมด้วยโรคชรา เมื่อวันศุกร์ที่ 15 มกราคม พ.ศ. 2564⁣ โดยกำหนดการน้ำหลวงอาบศพ วันศุกร์ที่ 15 มกราคม พ.ศ. 2564 เวลา 17.00 น. กำหนดสวดพระอภิธรรม ระหว่างวันที่ 15–21 มกราคม พ.ศ. 2564 เวลา 19.00 น. ณ ศาลา 4 วัดธาตุทอง พระอารามหลวง⁣ และกำหนดพระราชทานเพลิงศพ ในวันเสาร์ที่ 23 มกราคม พ.ศ. 2564 เวลา 14.00 น. ณ เมรุ วัดธาตุทอง พระอารามหลวง แขวงพระโขนงเหนือ เขตวัฒนา กรุงเทพมหานคร⁣
งานด้านการปกครอง

พ.ศ. 2499 นายอำเภอร้องกวาง จังหวัดแพร่
พ.ศ. 2501 หัวหน้าแผนกอบรมกรมการปกครอง กระทรวงมหาดไทย
พ.ศ. 2505 นายอำเภอปากน้ำ จังหวัดสมุทรปราการ
พ.ศ. 2507 ผู้อำนวยการโรงเรียนนายอำเภอ
พ.ศ. 2507 อธิการบดีวิทยาลัยการปกครอง
พ.ศ. 2514 รองอธิบดีกรมการปกครอง กระทรวงมหาดไทย
พ.ศ. 2516 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
พ.ศ. 2518 ผู้ว่าราชการจังหวัดเชียงใหม่
พ.ศ. 2520-2522 ผู้ว่าราชการกรุงเทพมหานคร
26 มิถุนายน พ.ศ. 2522 อธิบดีกรมประชาสงเคราะห์
พ.ศ. 2525 ปลัดกรุงเทพมหานคร
พ.ศ. 2526 กรรมการผู้ทรงคุณวุฒิวิทยาลัยการปกครอง
พ.ศ. 2531 ผู้อำนวยการสถาบันที่ปรึกษาเพื่อพัฒนาประสิทธิภาพในราชการ (สปร.)
พ.ศ. 2538 ผู้จัดการมูลนิธิมหามกุฏราชวิทยาลัย วัดบวรนิเวศวิหาร กรุงเทพมหานคร
ผลงานที่สำคัญ

พ.ศ. 2520 มีส่วนสนับสนุนผลักดันให้มีการจัดทำที่ดินเพื่อสร้างสวนหลวง ร.9
เป็นผู้จัดการมูลนิธิมหามกุฎราชวิทยาลัย
คณะผู้บริหารราชการกรุงเทพมหานครโดยจัดตั้งตำรวจเทศกิจ พ.ศ. 2520
เกียรติยศที่ได้รับ

ประกาศเกียรติคุณให้เป็น “นักพูดดีเด่น” ประจำปี พ.ศ. 2520 จากสมาคมฝึกการพูดแห่งประเทศไทย
บทประพันธ์

ผู้จัดทำ และที่ปรึกษานิตยสารธรรมจักษุ
บทความทางการเมือง

มิใช่เพียงแต่ให้ได้พูด
หัวหน้าที่ลูกน้องต้องการ
รัฐบาลและ ส.ส.มีความจริงใจที่จะกระจายอำนาจหรือไม่
เทคนิคการสร้างมนุษยสัมพันธ์กับผู้ใต้บังคับบัญชาของ ชลอ ธรรมศิริ
มนุษยสัมพันธ์ในโรงงาน กองฝึกอบรมไฟฟ้าฝ่ายผลิตแห่งประเทศไทย, 2529
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2516 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2507 –  เหรียญราชการชายแดน (ช.ด.)
พ.ศ. 2518 –  เหรียญจักรพรรดิมาลา (ร.จ.พ.)
พ.ศ. 2520 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2554 –  เหรียญกาชาดสมนาคุณ ชั้นที่ 1 (เหรียญทอง)
ชลอ ธรรมศิริ ผู้ว่าราชการกรุงเทพมหานคร
ชลอ กำลังนั่งเขียนหนังสือ
การท่องเที่ยวในประเทศฝรั่งเศส

มง-แซ็ง-มีแชลในแคว้นนอร์ม็องดี
มีนักท่องเที่ยวชาวต่างชาติที่มาเยือนประเทศฝรั่งเศสเป็นจำนวน 84.7 ล้านคนในปี ค.ศ. 2013 ส่งผลให้ประเทศนี้เป็นสถานที่ท่องเที่ยวที่ได้รับความนิยมมากที่สุดในโลก ซึ่งทำรายได้เป็นอันดับสามจากนักท่องเที่ยวจากการมาเยือนแบบรวบรัด นักท่องเที่ยวจำนวนร้อยละ 20 ใช้จ่ายน้อยกว่าครึ่งหากเทียบกับที่พวกเขาใช้จ่ายในสหรัฐอเมริกา
ประเทศฝรั่งเศสมีสถานที่ 37 แห่งที่ได้รับการจารึกไว้ในรายชื่อแหล่งมรดกโลกของยูเนสโกและมีเมืองที่น่าสนใจทางวัฒนธรรมสูง (กรุงปารีสมีความสำคัญมากที่สุด แต่ก็รวมถึงตูลูซ, สทราซบูร์, บอร์โด, ลียง และอื่น ๆ), ชายหาดและรีสอร์ตริมทะเล, สกีรีสอร์ต และภูมิภาคชนบทหลายแห่งที่สามารถเพลิดเพลินไปกับความงามและความเงียบสงบเหล่านั้น (การท่องเที่ยวเชิงอนุรักษ์) หมู่บ้านฝรั่งเศสขนาดเล็กและงดงามเป็นมรดกทางวัฒนธรรม (เช่น กอลงฌ์-ลา-รูฌ หรือลอครอน็อง) ต่างก็ได้รับการส่งเสริมผ่านสมาคม เลปลูว์โบวีลาฌเดอฟร็องส์ ("หมู่บ้านที่สวยที่สุดของประเทศฝรั่งเศส") ส่วนการติดป้าย "สวนที่โดดเด่น" จะเป็นรายการของสวนกว่าสองร้อยแห่งที่จัดขึ้นโดยกระทรวงวัฒนธรรมแห่งประเทศฝรั่งเศส ซึ่งป้ายนี้มีวัตถุประสงค์เพื่อปกป้องและส่งเสริมสวนและสวนสาธารณะที่โดดเด่น
ในปี ค.ศ. 2012 การเดินทางและการท่องเที่ยวได้มีส่วนช่วยโดยตรงต่อผลิตภัณฑ์มวลรวมในประเทศของประเทศฝรั่งเศสถึง 77.7 พันล้านยูโร แบ่งเป็นร้อยละ 30 ที่มาจากนักท่องเที่ยวต่างประเทศ และร้อยละ 70 ที่มาจากการใช้จ่ายเพื่อการท่องเที่ยวภายในประเทศ ผลงานทั้งหมดของการเดินทางและการท่องเที่ยวแสดงให้เห็นถึงร้อยละ 9.7 ของผลิตภัณฑ์มวลรวมในประเทศและสนับสนุนงาน 2.9 ล้านอัตรา (ร้อยละ 10.9 ของการจ้างงาน) ในประเทศ ซึ่งการท่องเที่ยวมีส่วนสำคัญต่อดุลการชำระเงิน
สถิติ

นักท่องเที่ยวส่วนใหญ่ที่เดินทางมายังประเทศฝรั่งเศสในปี ค.ศ. 2014 มาจากประเทศต่อไปนี้ :
| 0 | 1 | 2 |
| --- | --- | --- |

| อันดับ | ประเทศ | จำนวนนักท่องเที่ยว |
| 1 |  เยอรมนี | 12,800,000 |
| 2 |  สหราชอาณาจักร | 11,800,000 |
| 3 |  เบลเยียม | 9,300,000 |
| 4 |  อิตาลี | 7,500,000 |
| 5 |  สวิตเซอร์แลนด์ | 6,200,000 |
| 6 |  สเปน | 6,100,000 |
| 7 |  เนเธอร์แลนด์ | 5,500,000 |
| 8 |  สหรัฐอเมริกา | 3,200,000 |
| 9 |  จีน | 1,700,000 |
| 10 |  ลักเซมเบิร์ก | 1,400,000 |
การใช้เวลาค้างคืนมากที่สุดในปี ค.ศ. 2014 โดยนักท่องเที่ยวจากประเทศต่อไปนี้ :
| 0 | 1 | 2 |
| --- | --- | --- |

| อันดับ | ประเทศ | จำนวนคืน |
| 1 |  เยอรมนี | 86,400,000 |
| 2 |  สหราชอาณาจักร | 79,700,000 |
| 3 |  เบลเยียม | 59,500,000 |
| 4 |  เนเธอร์แลนด์ | 43,600,000 |
| 5 |  อิตาลี | 42,700,000 |
| 6 |  สเปน | 34,700,000 |
| 7 |  สวิตเซอร์แลนด์ | 33,600,000 |
| 8 |  สหรัฐอเมริกา | 27,600,000 |
| 9 |  โปรตุเกส | 12,000,000 |
| 10 |  แอลจีเรีย | 11,400,000 |
กรุงปารีส

สำหรับกรุงปารีสซึ่งเป็นเมืองหลวงนั้น เป็นเมืองที่มีผู้มาเยือนมากที่สุดเป็นอันดับสามของโลก กรุงปารีสมีพิพิธภัณฑ์ที่ใหญ่ที่สุดและมีชื่อเสียงของโลก ประกอบด้วยพิพิธภัณฑ์ลูฟวร์ซึ่งเป็นพิพิธภัณฑ์ศิลปะที่มีผู้เข้าชมมากที่สุดในโลก และก็ยังมีพิพิธภัณฑ์ออร์แซที่เน้นศิลปะในลัทธิประทับใจเป็นส่วนใหญ่ รวมถึงศูนย์ศิลปะและวัฒนธรรมแห่งชาติฌอร์ฌ ปงปีดู ที่มุ่งเน้นศิลปะร่วมสมัย กรุงปารีสเป็นเจ้าของผลงานสถานที่สำคัญบางส่วนที่รู้จักมากที่สุดของโลก เช่น หอไอเฟล ซึ่งเป็นอนุสาวรีย์ที่มีผู้จ่ายเงินเพื่อเข้าชมมากที่สุดในโลก, ประตูชัยฝรั่งเศส, มหาวิหารน็อทร์-ดามแห่งปารีส, มหาวิหารซาเคร-เกอร์ ส่วนพิพิธภัณฑ์วิทยาศาสตร์และอุตสาหกรรมเป็นพิพิธภัณฑ์วิทยาศาสตร์ที่ใหญ่ที่สุดในทวีปยุโรป ก็ตั้งอยู่ในปาร์กเดอลาวีแล็ต กรุงปารีส ซึ่งนับเป็นหัวใจของศูนย์วัฒนธรรมวิทยาศาสตร์ เทคโนโลยี และอุตสาหกรรม (CCSTI) โดยเป็นศูนย์ส่งเสริมด้านวิทยาศาสตร์และวิทยาการต่าง ๆ และบริเวณใกล้กับกรุงปารีสยังมีพระราชวังแวร์ซาย ซึ่งเป็นอดีตพระราชวังของพระมหากษัตริย์แห่งประเทศฝรั่งเศส ที่เป็นพิพิธภัณฑ์ในปัจจุบัน